  Туспуктэм: Константин Вознесенских Майя Бывальцева 26-тӥ куартолэзе Удмуртиын коронавируслы 2 сюрс 395 эскеронъёс ортчытӥзы, 35 муртлэсь висёнэз шараязы, соос пӧлын 14 аресозь куинь пиналъёс но 65 арессэс ортчем 11 арлыдоос. 31 адями эмъюртъёсы шедиз. Со сярысь элькунысь тазалыкез утёнъя министерстволэн пресс-службаез ивортӥз.  Та дыре доразы эмъяськись 1 сюрс 867 адямиез эмчиос чакласа возё.  Эмъяськонниын кыллись 88 висисьёслэн тазалыксы шоро-куспо лыдъяське, 18 муртлэн – секыт, сизьымез со пӧлысь тыосты шокатӥсь аппарат борды итэмын.  30 адями висёнэз вормиз. 27-тӥ куартолэзьлы Удмуртиын коронавирусэн черлан 166 сюрс 833 учыр лабораториосын зэматэмын. 162 сюрс 374 мурт йӧназ, 4 сюрс 38 адями улонысь кошкиз.  697 сюрс 868 мурт вакцинациез ортчиз, со пӧлысь 557 сюрс 696 адями кыкетӥ компонентсэ но басьтӥз. 157 сюрс 132 адями ревакцинациез ортчиз. Тодэ вайытом, нуналд азьвыл Удмуртиын коронавируслы 2 сюрс 343 эскеронъёс ортчытӥзы. 30 муртлэсь висёнэз шараязы, тямыс адями эмъюртъёсы шедиз.  Тегъёс: Тазалык коронавирус висён Ижкар Удмуртия  